Amaka g'omubaka Nambooze agasangibwa e Nabuti Mukono
Amaka g'omubaka wa palamenti owa Mukono Municipality , Betty Nambooze Bakireke poliisi egasazeeko enkya ya leero. Abasirikale abakulembeddwa DPC w'e Mukono, Rogers Sseguya babaggulidde ne bayingira.
Kabangali ya poliisi emu y'ekyaliwo nga wonna weebulunguliddwa aba poliisi ne bambega ba poliisi abali mu ngoye zaabulijjo.
Embeera eno etuseewo oluvannyuma lw'omwogezi wa poliisi mu ggwanga, Emilian Kayima okufulumya ekiwandiiko nga kiraga nga Nambooze n'abamu ku babaka abalala bwe bakyanoonyerezebwako ku by'obutemu obw'emmundu obwakolebwa ku mubaka wa Arua Munisipalite Ibrahim Abiriga okukubibwa amasasi agaamutta n'omukuumiwe.
lug_Latn lug_Latn lug_Latn lug_Latn